Industriel symbiose er et symbiotisk forhold imellem to eller flere virksomheder, hvor en virksomheds affaldsprodukt bortskaffes gratis eller endda købes af en anden virksomhed, der skal bruge det i sin produktion. Et eksempel findes i Kalundborg, hvor den industrielle symbiose blandt mange andre forhold ses ved at rensningen af røg fra det lokale kraftværk (Asnæsværket) giver gips, der købes af en lokal gips-pladefabrik (Gyproc).